7615 



ΕΦΗΜΕΡΙΕ ΤΗΣ ΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΣΕΠΤΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

755 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός οικοπέδου ως οικοδομήσιμου και χορήγηση ειδικών 
όρων δόμησης ιδιοκτήσΐας Γαωργοπούλου Βασιλικής που βρί¬ 
σκεται στα Άνω Λιόσια πάροδος Εύβοιας Ο.Τ. 30. 1 

Τροποποίηση του σχεδίου πόλεως Πατρών (Α' φάση μεσημβρινής 
πλευράς) αριθ. πιν. 173, με την καθιέρωση της επέκτασης της 

οδού Ικονίου σαν εγκεκριμένης. 2 

Καθορισμός ορίων, όρων και περιορισμών δόμησης των οικι¬ 
σμών: Ψάθης — Γοϋπα Καρά — Αλυκής νήσου Κιμώλου 
Κυκλάδων και κατηγορία αυτών. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 10438/509/86 (1) 

Χαρακτηρισμός οικοπέδου ως οικοδομήσιμου και χορήγηση ειδικών 
όρων δόμησης ιδιοκτησίας Γεωργοπούλου Βασιλικής που βρίσκεται 
στα Άνω Λιόσια πάροδος Εύβοιας Ο.Τ. 30. 

Ο ΝΟΜΑΡΧΗΣ ΔΙΑΜ/ΤΟΣ ΔΤΤ. ΑΤΤΙΚΗΣ 
' Εχοντας υπόψη: 

1. Την από 19,5.86 αίτηση της Σβετζούρη Ευσταθίας με την οποία 
μας υποβλήθηκαν τα πιο κάτω δικαιολογητικά: 

α) Το αριθ. 33/56 συμβόλαιο του Συμβ/φου Φωτόπουλου Αναστασίου 
και του συνημμένου τοπογραφικού του πολιτικού Μηχ/κού Λιντερμάγιερ 
Δημητρίου. 

β) Το από το Μαΐο του 1986 τοπογραφικό διάγραμμα του Πολιτι¬ 
κού Ύπομηχ/κού Κρικέλη Απόστολου. 

2. Τις διατάξεις της παρ. 3 του άρθρου 4 του από 27-2/1/18.3. 
1926 Ν. Δ/τος κυρωθέντος δια του από 2.8.27 Δ/τος δια του οποίου 
τροποποιήθηκαν τα άρθρα 44, 45 του από 17.7.1923 Ν. Δ/τος 
«περί σχεδίων πόλεων κωμών κ.λπ.». 

3. Τις διατάξεις του άρθρου μόνον του από 28.8.55 Δ/τος «περί 
εξαιρέσεων κ.λπ.» αρμοδιότητος του Υπουργείου Δημ. Έργων εν συνδυα¬ 
σμού προς τις διατάξεις του Ν. 3200/55 «περί ιδιωτικής αποκεντρώ- 
σεως» και το Ν.Δ. 532/70 «περί συμπληρώσεως διατάξεων περί διοικη¬ 


τικής αποκεντρώσεως», και το εις εκτέλεση τούτου Β. Δ/γμα 7.2.70 
ως ετροποποιήθηκε δια των αρ. 677/71 και 198/72 Β. Δ/των. 

4. Το αριθ. 805/30.12.72 Β. Δ/γμα «περί καθορισμού κ.λπ. των 
υπηρ. του Νομάρχου Αττικής διατηρουμένων αρμοδιοτήτων κ.λπ.». 

5. Το Ν. Δ/γμα 1147/72 περί διοικήσεως μείζ. πρωτευούσης 
και την αριθ. Α7/13.1.77 της 1ης Δεκεμβρίου 1972 κοινής αποφά- 
σεως των Υπουργών παρά τω Πρωθυπουργώ Εσωτερικών και Δημ. 
Έργων «περί οργανώσεως των Υπηρεσιών Νομαρχ. Αττικής αρμο¬ 
διότητος Υπουργείου Δημ. Έργων». 

6. Την αριθ. 13259/15.8.84 κοινή απόφαση Νομάρχου Αττικής 
και Αναπλ. Νομάρχου Δ.Δ.Α. «περί αναθέσεως υπογραφής αποφάσεων, 
εγγράφων και άλλων.πράξεων επί αντικειμένων Υπηρεσίας Πολεοδομίας 
αρμοδιότητος Αναπλ. Νομάρχου — Προϊσταμένου Δ. Δ. Αττικής. 

7. Την απόφαση 6160/78 «περί τροποποιήσεως αποφάσεως 
ασκήσ.εως αρμοδιοτήτων Αν. Νομάρχου» με την οποία δόθηκε το 
δικαίωμα του χαρακτηρισμού οικοπέδου ως αποκεκλεισμένου στην 
Προϊσταμένη Δ/νσεως Πολεοδομίας. 

Όπως προκύπτει εκ των προηγουμένων στοιχείων το οικόπεδο, το 
υπό στοιχεία (Α Β Γ ΔΑ) κείμενο στο Δήμο Άνω Λιοσίων εντός του 
Ο.Τ. 30 του περικλειομένου υπό των οδών Βόλου — Ελ. Βενιζέλου — 
Βοιωτίας - Φυλής προϋφίσταται της εγκρίσεως του σχεδίου της εγκρί- 
σεως του σχεδίου της περιοχής, και, ότι τούτο είναι αποκεκλεισμένο 
από των οδών του ρυμοτομικού σχεδίου και δε δύναται να αποκτήσει 
το κανονικό πρόσωπο δια τακτοποιήσεως (λόγω των υπαρχόντων 
κτισμάτων μονίμου μορφής επί των ομόρων οικοπέδων ως και εκ του 
σχήματος και της θέσεως αυτής), αποφασίζουμε: 

Θεωρούμε το οικόπεδο το υπό στοιχεία (Α Β Γ Δ Α) οικοδομήσιμο. 

Το αποκλεισμένο εντός του ως άνω τετραγώνου του σχεδίου 
της περιοχής του Δήμου Άνω Λιοσίων οικοδομήσιμο και ορίζουμε 
ως όρους δομήσεως τους πιο κάτω: 

α) Οικοδομικό σύστημα ως ΓΟΚ 1985. 

β) Κάλυψη 60%. 

γ) 2 ορόφους μέγιστο ύψος 7,50μ. 

δ) Σ.Δ. 0,8. 

ε) Η γραμμή (ΑΔ) θα θεωρηθεί ως πρόσωπο του οικοπέδου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 11 Ιουνίου 1986 
Με εντολή Νομάρχη 
Η Διευθύντρια κ.α.α. 

Τ. ΜΕΤΑΞΑ 

Αριθ, X 5895 (2) 

Τροποποίηση του σχεδίου πόλεως Πατρών (Α' φάση μεσημβρινής 

πλευράς) αριθ. πιν. 173, με την καθιέρωση της επέκτασης της 

οδού Ικονίου σαν εγκεκριμένης. 

Ο ΝΟΜΑΡΧΗΣ ΑΧΑΪΑΣ 
' Εχοντας υπόψη: 

1. Τις δ/ξεις του Ν. 3200/55 «περί διοικητικής αποκεντρώσειος» και 
τις ίδιες του από 28.6.55 Β.Δ. περί εξαιρέσεως από της αρμοδιότητας των 
Νομαρχών μερικών αντικειμένων αρμοδιότητας του Υπουργείου Δ.Ε. 

2. Τις δ/ξεις του Ν.Δ. 532/70 περί συμπληρώσεως των δ/ξεων 
περί διοικητικής αποκεντρώσεως. 

3. Τις δ/ξεις του Ν.Δ. 712/70 και εκείνες του Β.Δ. 712/70 και εκείνες 
του 677/71 περί τροποποιήσεως και συμπληρώσεως του Β.Ν. 712/70. 

4. Το Ν. 1032/80 περί συστάσεως του Υπουργείου Χ.Ο.Π. 

5. Το Ν. 1232/82 περί επαναφοράς σε ισχύ τροποποίηση και 
συμπλήρωση των δ/ξεων του Ν.Δ. 4352/64 και άλλες δ/ξεις. 

6. Τις 13905/721/24.6.82 και 24712/1248/21.6.82 κοινές 
αποφάσεις των Υπουργών Προεδρίας και ΧΟΠ. 

7. Τις δ/ξεις του Ν.Δ. 17.7.1923 περίσχεδϊων πόλεων καθώς και τις 
ίδιες των άρθρων 18, 19, 20, 21 και 22 του Δ/τος της 3.4.1929 περί 
ΓΟΚ. 

8. Την παρ. 2 άρθρο 1 του Π. Δ/τος 443 ΦΕΚ 165/17.11.83 
περί μεταβίβασης αρμοδιότητας στους Νομάρχες έγκρισης τροποποιή¬ 
σεων ρυμοτομικών σχεδίων, και επιβολής προκηπίων. 


9. Το 22-1/15.2.71 ΦΕΚ 37Α’ περί εγκρίσεως του σχ. πόλεως 
της περιοχής. 

10. Τη X.8448/84 απόφαση Νομάρχη Αχαΐας περί ανάθεσης άσκησης 
μέρους αρμοδιοτήτων του Νομάρχη στον Προϊστάμενο Πολεοδομίας κ.λ.π. 

11. Την 382/4.7.85 θέμα 11 απόφαση του Δημοτικού Συμβουλίου Πα¬ 
τρών. 

12. Το Χ.Ε. 99/19.3.86 έγγραφο του Τ.Π. και Π.Ε. προς το ΣΧΟΠ 
Ν. Αχαΐας. 

13. Τη γνωμοδότηση του ΣΧΟΠ Ν. Αχαΐας που διατυπώθηκε στο 
απόσπασμα του πρακτικού 5/15.5.1985 θέμα 11, αποφασίζουμε: 

Τροποποιούμε το σχέδιο πόλεως Πατρών στην Α' φάση της μεσημ¬ 
βρινής πλευράς αρ. πιν. 173 όπως φαίνεται στο συνημμένο τοπογρα¬ 
φικό διάγραμμα με την καθιέρωση της επέκτασης της οδού Ικονίου 
σαν εγκεκριμένης και οικοδ. γραμμή στα Ο.Τ. 974 και 975 το πρό¬ 
σωπο των υφισταμένων εκεί οικοδομών διότι εξυπηρετεί το γενικότερο 
συμφέρον αφού επαυξάνει τους κοινόχρηστους χώρους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 13 Ιουνίου 1986 
Με Εντολή Νομάρχη 
Η Προϊσταμένη 

ΚΛΗΜΕΝΤΙΑ ΚΑΡΑΓΙΑΝΝΗ 

Αριθ. Τ.Π. οικ. 3550 (3) 

Καθορισμός ορίων, όρων και περιορισμών δόμησης των οικισμών: Ψάθης 

— Γούπα Καρά — Αλυκής νήσου Κιμώλου Κυκλάδων και κατηγορία αυ¬ 
τών. 

Η ΝΟΜΑΡΧΗΣ ΚΤΚΑΑΔΩΝ 
" Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιοριμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητες κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την αριθ. 127/85 πράξη γνωμοδότησης του Συμβουλίου ΧΟΠ του 
Νομού. 

6. Την αριθ. 55/85 απόφαση του Κοινοτικού Συμβουλίου Κιμώλου. 

7. Τις κοινοτικές οικοδομικές άδειες που εκδόθηκαν στους παρα¬ 
πάνω οικισμούς κατά την περίοδο 1979 — 1982, αποφασίζουμε: 

1. Κατατάσσουμε τους οικισμούς στην κατηγορία: 

α) Ψάθη: Συνεκτικός, ενδιαφέρων, παραλιακός, στάσιμος, μικρός. 

β) Γούπα — Καρά, Αλυκή: Διάσπαρτοι, Ενδιαφέροντες, Παραλιακοί, 
στάσιμοι, μικροί. 

2. Καθορίζουμε τα όρια των οικισμών: 

Ψάθης — Γούπα — Καρά — Αλυκής Ν. Κιμώλου, όπως αυτά φαίνονται 
στη συνοδευτική αεροφωτογραφία της παρούσας απόφασης με κλίμακα 
1/4.000 περίπου που αποτελεί αναπόσπαστο μέρος της απόφασης αυτής 
και συντάχθηκε βάσει στοιχείων μελετών και επιτόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και περιο¬ 
ρισμούς δόμησης. 

Α. Γενικοί όροι δόμησης. 

Α1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.1985 και για τους οικι¬ 
σμούς: 

Ψάθη, Γούπα - Καρά, αρτιότητα γηπέδου: Ι.ΟΟΟμ 2 . 

Α2. Για τον οικισμό Αλυκή αρτιότητα 2.000 μ 2 εκτός του διαγραμ¬ 
μισμένου τμήματος όπου η αρτιότητα καθορίζεται σε 1.000 μ 2 . 

Α3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Δ/τος. 

Β. Ειδικοί όροι δόμησης. 

Β1) Επικάλυψη. 

Τρόπος: Δώμα. 

Υλικό: Μπετόν ή Παραδοσιακοί τρόποι (τράβες, πέτσωμα). 

Χρώμα: Λευκό. 

Β2) Όψεις. 

Εμφανή υλικά: σοβάς ή πέτρα (χωρίς οδηγούς)· 

Χρώμα: λευκά υδροχρώματα. 

Β3) Εξώστες: Ανοιχτοί. , 

Πλάτος: Ι,ΟΟμ. μέγιστο. 

Μήκος: όχι μεγαλύτερο από το 1/3 του μήκους της όψης και 
δεν μπορεί να υπερβαίνει τα 2,00μ. 

— Αποκλείονται οι γωνιακοί εξώστες σε πρόβολο. 

— Αποκλείονται τα προστεγάσματα (μαρκίζες). 

— Επιτρέπεται το στεγάδι. 


Β4) Στηθαία — Κιγκλιδώματα. 

α) Δώματος: Στηθαίο χτισμένο, το ύψος του δεν πρέπει να ξεπερνά 
τους 30 πόντους. Μπορεί να ξεπεράσει το παραπάνω ύψος για την 
οπτική κάλυψη ηλιακού συλλέκτη και τούτο μετά από έγκριση της 
ΕΠΑΕ. Σε καμία περίπτωση δε θα ξεπερνά τους 70 πόντους. 

β) Εξώστη: Β1 — Βεράντα: Χτισμένο ή ξύλινο κιγκλίδωμα. 

Β2 — Πρόβολοι: Ξύλινο κιγκλίδωμα. 

γ) Σκάλα: Χτισμένο ή ξύλινο. 

Β5) Ανοίγματα (Εξωτερικά). 

— Αναλογία στο σύνολο των όψεων: 15%. 

— Τα ανοίγματα στις όψεις του κτιρίου οφείλουν να υπακούουν στην 
αναλογία ύψους προς πλάτος 1,5/1 ή 2/1 τα παράθυρα και 2,5/1 οι πόρ¬ 
τες. 

— Τα παραπάνω ποσοστά μετατρέπονται (με έγκριση ΕΠΑΕ) όταν 
προτείνονται βιοκλιματικές λύσεις. 

— Το ελάχιστο πλάτος (φέροντα στοιχεία) των τοξωτών κατασκευών 
(βόλτα ή καμάρες) ορίζονται σε 0,50μ, 

— Τα ανοίγματα των καταστημάτων θά πρέπει να είναι περιορισμένων 
διαστάσεων. 

Β6) Κουφώματα (Εξωτερικά). 

Υλικό: ξύλο. 

Τύπος: Ταμπλαδωτά ή καρφωτά (σανιδωτά). 

Χρώμα μπλε, καφεκόκκινο - γκρίζο — πράσινο. 

Επιτρέπεται ο φεγγίτης. 

Αποκλείονται τα συρόμενα εξωτερικά παραθυρόφυλλα τα τζαμιλίκια των 
παραθύρων θα υποδιαιρούνται με 2 τουλάχιστον καΐτια κατά την ένοια του 
ύψους. 

Β7) Περίφραξη. 

Τύπος: Χαμηλός μανδρότοιχος. 

Υλικό: Λιθοδομή που μπορεί να μείνει ανεπίχριστη, ή τσιμεντόπλιν- 
θοι, ή οπτοπλινθοδομή πάχους ελάχιστου 0,40μ. Στην περίπτωση αυτή 
είναι υποχρεωτικός ο λευκός σοβάς. 

Χρώμα: Λευκό (σοβάς). 

Β8) Γενικά. 

— Επιτρέπεται η τοποθέτηση απλών έγχρωμων επιγραφών (Κατα¬ 
στήματα — Επιχειρήσεις) μέγιστου μήκους όχι μεγαλύτερου από το 
πλάτος του ανοίγματος που αντιστοιχούν. 

Ο φωτισμός γίνεται με απλά διακριτικά φωτιστικά στοιχεία 
(ΣΡΟΤΣ). Αποκλείονται οι φωτισμοί τύπου νέον. 

— Αποκλείεται η τοποθέτηση τέντων σε οιουσδήποτε χώρους πλην 
των ισογείων χώρων κέντρων αναψυχής — Εστιατορίων, κατά την 
κρίση της ΕΠΑΕ,.από άποψη χρώματος, μορφής και υλικού. 

Γ) α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας 
ώστε να εξασφαλίζεται η συνέχεια των υπαρχόντων κοινόχρηστων 
χώρων σύμφωνα με τα οριζόμενα στις διατάξεις της παρ. 1 του 
άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181Δ/3.5.85). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Ερμούπολη, 27 Μαΐου 1986 
Η Νομάρχης 
ΕΛΙΣΑΒΕΤ ΠΑΓ1ΑΖΩΗ 

